Ásgerður á einum af hennar uppáhaldsstöðum , Kirkjuskarðsrétt í Laxárdal . Mynd úr einkasafni . Hvers konar bækur lestu helst ? Ég hef alla ævi lesið mikið og hef lesið bækur af öllum toga . Las talsvert ljóðabækur þegar ég var ung en geri lítið af því nú . Skáldsögur íslenskar og erlendar , les ég , og einnig sagnfræði og þjóðfræði af ýmsu tagi . Þá hef ég mikinn áhuga á sögu Norðurlanda og reyndar Evrópu frá fyrri öldum . Ég les líka mikið af sakamálasögum ( norræna deildin ) en þær eru margar góðar og vel uppbyggðar og einnig ævisögur sem eru reyndar mjög misgóðar . Á þessu aldursskeiði þarf fólk ekki að lesa annað en það sem það vill . Það er léttir að geta lokað hálflesinni bók . Hvaða bækur voru í uppáhaldi hjá þér þegar þú varst barn ? Ég man alls ekki hver var fyrsta bókin sem ég las en ég hef lesið svo lengi sem ég man . Ég ólst upp á miklu bókaheimili og hafði aðgang að öllum bókum sem ég vildi . Þar með las ég allt frá Dísu ljósálfi til Íslendingasagna . Þar var engin aðgreining á barna - og fullorðinsbókmenntum , ég drakk þetta allt í mig . Ég man aðeins einu sinni eftir því að mamma segði við mig , „ þetta er ekki bók fyrir börn “ . Bókin var skáldsaga og hét Dóttir Rómar og þótti víst berorð þá en þætti það ekki í dag . En auðvitað las ég bókina en fannst hún ekkert skemmtileg . Ein bók sem ég las sem barn og þykir alltaf vænt um er Dýrheimar eftir Rudyard Kipling . Hver er uppáhaldsbókin af þeim sem þú hefur lesið gegnum tíðina ? Þær eru svo margar að ég get ekki gert upp á milli . Ég hef alltaf haldið mikið upp á Íslandsklukkuna og Sölku Völku og reyndar fleiri bækur Laxness , Vesturfararnir eftir Vilhelm Moberg , Kristín Lafransdóttir eftir Sigrid Undset , Grát ástkæra fosturmold eftir Alan Paton og Jónsvökudraumur eftir Olaf Gullvåg eru meðal uppáhaldsbóka . Svo nefni ég líka Laxdælu og Egils sögu svo maður fari í Íslendingasögurnar . Hver er þinn uppáhaldsrithöfundur og hvers vegna ? Þeir eru margir og mismunandi . Góður rithöfundur nær til þín á einhvern hátt , segir áhugaverða sögu og / eða flytur þér einhvern boðskap sem geymist hjá þér . Svo eru líka góðir höfundar sem kunna að vekja spennu og leysa flóknar gátur . Ég hef dálæti á mörgum slíkum höfundum . Gömlu skandinavisku höfundarnir , Hamsun og Selma Lagerlöf , auk þeirra sem áður hafa verið nefndir , John Steinbeck og William Faulkner , Graham Greene , J.R.R. Tolkien , Dorothy Le Sayers , Jane Austin , Astrid Lindgren , John Galsworthy og margir fleiri . Af íslensku höfundum eru það margir sem vert væri að nefna : Laxness og Gunnar Gunnarsson , Einar Benediksson , Ólafur Jóhann Sigurðsson , Böðvar Guðmundsson , Fríða Á. Sigurðardóttir , Steinn Steinarr , Vilborg Davíðsdóttir , Katrín Marja Baldursdóttir , Einar Kárason , Auður Jónsdóttir og Arnaldur Indriðason svo nokkrir séu nefndir . Hannes Pétursson er í uppáhaldi hjá mér bæði sem ljóðskáld og sagnamaður . Guðrún frá Lundi var frábær sögukona og bók hennar , Dalalíf , er merkileg heimild um líf fólks í íslenskri sveit fyrir og eftir aldamótin 1900 . Hún fékk ekki góðar viðtökur hjá bókmenntapáfum síns tíma en þeim mun betri viðtökur hjá þjóðinni . Hvaða bækur eru á náttborðinu hjá þér þessa dagana ? Ég er nýbúin að lesa Rassfar í steini eftir Jón Björnsson og Við grassins rót eftir Hólmfríði Gunnarsdóttur . Þá er ég með Hornauga Ásdísar Höllu Bragadóttur og Undir hrauni eftir Finnboga Hermannsson . Á náttborðinu er búin að vera lengi Spámennirnir í Botnleysufirði eftir Kim Leine . Einnig eru þar Sænsk gúmmistígvél eftir eftir Henning Mankell , Þorpið eftir Ragnar Jónsson , Leitin að klaustrunum eftir Steinunni Kristjánsdóttur og Uendelige verden eftir Ken Follett . Áttu þér uppáhaldsbókabúð ? Eymundsson í Kringlunni ( stærri ) . Hvað áttu margar bækur í bókahillunum heima hjá þér ? Ég hef ekki hugmynd um það en þær skipta einhverjum hundruðum , jafnvel þúsundum . Við hjónin erum mikið bókafólk og líður vel innan um bækur , við höfum bækur með okkur í ferðalög og lesum bæði alls konar bækur . Hvað kaupirðu eða eignast að jafnaði margar nýjar bækur yfir árið ? Með tilkomu kiljanna kaupi ég fleiri bækur en áður , misjafnt milli ára , kannski fimm til tíu bækur . Eru ákveðnir höfundar / bækur sem þú færð „ alltaf “ í jólagjöf ? Nei , en ég fæ alltaf bækur í jólagjöf og gleðst yfir því . Hefur einhver bók sérstakt gildi fyrir þig ? Ég get ekki sagt það . Reyndar þykir mér mjög vænt um bókina Hroki og hleypidómar eftir Jane Austin vegna þess að höfundurinn olli svo miklum straumhvörfum með þeirri bók og öðrum bókum sínum á öld þegar konur höfðu nánast enga rödd í bókmenntum . Hefur þú heimsótt staði sem tengjast bókum eða rithöfundum þegar þú ferðast um landið eða erlendis ? Já , ég hef gert það en ekki sem neina pílagrímaferð , heldur hefur það þá verið inni í ferðaáætlun . Ef þú ættir að gefa einhverjum sem þér þykir vænt um bók , hvaða bók yrði þá fyrir valinu ? Það færi nú eftir einstaklingnum sem ætti í hlut . Myndi reyna að finna gjöf við hæfi . Ég myndi gefa fullorðnum einstaklingi Góða dátann Sveijk eftir Jaroslav Hasek , barni myndi ég gefa Bróðir minn Ljónshjarta eftir Astrid Lindgren og unglingur fengi Hobbit eftir J.R.R. Tolkien . Á fundi sveitarstjórnar Húnavatnshrepps sem fram fór í gær , miðvikudaginn 22. janúar , var afgreiðslu frestað á kauptilboði og veitingu ábyrgðar vegna kaupa Brunavarna Austur-Húnavetninga á fasteign að Efstubraut 2 á Blönduósi . Hér er um er ræða nýjung í starfinu en ætlunin er að viðurkenningin verði framvegis veitt á úthlutunarhátíð Uppbyggingarsjóðs Norðurlands vestra . Margrét Rún er dóttir Einarínu Einarsdóttur og Stefáns Öxndal Reynissonar og er Íþróttagarpur Feykis að þessu sinni . Á einhverju Facebook rúllinu mínu um daginn þá sá ég að einhver hefði unnið einhverja keppni með Bounty köku en því miður las ég aldrei fréttina .